**Likumprojekta „Grozījumi likumā “Par norēķinu galīgumu maksājumu un finanšu instrumentu norēķinu sistēmās”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts “Grozījumi likumā “Par norēķinu galīgumu maksājumu un finanšu instrumentu norēķinu sistēmās” (turpmāk – likumprojekts) izstrādāts, lai nodrošinātu Eiropas Parlamenta un Padomes regulas (ES) Nr. 909/2014 par vērtspapīru norēķinu uzlabošanu Eiropas Savienība, centrālajiem vērtspapīru depozitārijiem un grozījumiem Direktīvās 98/26/EK un 2014/65/ES un Regulā (ES) Nr. 236/2012, 70.panta pirmās daļas ieviešanu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Eiropas Parlamenta un Padomes regulas (ES) Nr. 909/2014 70.panta pirmo daļu tiek izdarīti grozījumi Eiropas **Parlamenta un Padomes Direktīvas 98/26/EK (1998. gada 19. maijs) par norēķinu galīgumu maksājumu un vērtspapīru norēķinu sistēmās 2.panta “a” apakšpunktā, precizējot vienu no** maksājumu un finanšu instrumentu norēķinu sistēmas definējošajām pazīmēm, un nosakot, ka tā ir tāda sistēma, ko dalībvalsts ir darījusi zināmu Eiropas Vērtspapīru un tirgu iestādei, aizstājot līdzšinējā redakcijā šajā punktā Eiropas Komisiju. Likumprojekts precizē sistēmas definīciju, kā vienu no sistēmu definējošām pazīmēm nosakot to, ka tā ir sistēma, kuru Latvija vai cita dalībvalsts, saskaņā ar kuras likumiem sistēma darbojas, to noteikusi par sistēmu un par šo lēmumu ir informējusi Eiropas Vērtspapīru un tirgu iestādi. Vienlaikus veikti precizējumi arī likuma “Par norēķinu galīgumu maksājumu un finanšu instrumentu sistēmās” 3.panta 1.punktā, 11.panta trešās daļas 2.punktā un 20.pantā, aktualizējot šīs normas atbilstoši precizētajai definīcijai.  |
| 3. | Projekta izstrādē iesaistītās institūcijas | Finanšu un kapitāla tirgus komisija |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Nav |
| 2. | Tiesiskā regulējuma ietekme uz tautsaimniecību un administratīvo slogu | Likumprojektam nav ietekme uz tautsaimniecību un administratīvo slogu.  |
| 3. | Administratīvo izmaksu monetārs novērtējums | Likumprojekts nerada papildu administratīvās izmaksas  |
| 4. | Cita informācija | Nav  |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| *Projekts šo jomu neskar* |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| *Projekts šo jomu neskar* |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Likumprojekts izstrādāts, lai nacionālajos normatīvajos aktos ieviestu Eiropas Parlamenta un Padomes regulas (ES) Nr. 909/2014 par vērtspapīru norēķinu uzlabošanu Eiropas Savienībā, centrālajiem vērtspapīru depozitārijiem un grozījumiem Direktīvās 98/26/EK un 2014/65/ES un Regulā (ES) Nr. 236/2012, 70.panta pirmā punkta prasības, ar kurām tiek izdarīti grozījumi Direktīvas 98/26/ES 2.panta “a” apakšpunktā. Saskaņā ar 70.panta otrā punktā noteikto dalībvalstis līdz 2015. gada 18. martam pieņem, publicē un paziņo Komisijai pasākumus, kas vajadzīgi, lai ievērotu Direktīvas 98/26/EK 2. panta a) punkta pirmās daļas trešo ievilkumu. |
| 2. | Citas starptautiskās saistības | Nav attiecināms |
| 3. | Cita informācija | Nav  |

|  |
| --- |
| **1.tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Eiropas Parlamenta un Padomes regula (ES) Nr. 909/2014 par vērtspapīru norēķinu uzlabošanu Eiropas Savienība, centrālajiem vērtspapīru depozitārijiem un grozījumiem Direktīvā 98/26/EK un 2014/65/ES un Regulā (ES) Nr. 236/2012 |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Regulas (ES) Nr. 909/2014 70.panta 1.daļa | Likumprojekta 1.pants (Likuma “Par norēķinu galīgumu maksājumu un finanšu instrumentu norēķinu sistēmās” 1.panta 1.daļas “c” apakšpunkts. | ES tiesību akta vienības tiek pārņemtas pilnībā | Projekts neparedz ieviest stingrākas prasības, kā to paredz direktīva. |
| Regulas (ES) Nr. 909/2014 70.panta 2.daļa | Nav jāpaņem nacionālajos tiesību aktos | Nav attiecināms | Nav attiecināms |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | ES tiesību akts neparedz rīcības brīvību.  |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Nav attiecināms |
| Cita informācija | Finanšu ministrija 2016.gada 18.februārī ir saņēmusi Eiropas Komisijas vēstuli, kurā norādīts, ka Latvija nav iesniegusi notifikāciju saskaņā ar Regulas 909/2014 70.panta otrajā punktā noteikto.  |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| *Projekts šo jomu neskar* |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Uzziņa par likumprojektu tika publicēta Finanšu ministrijas mājas lapā, sadaļā “Sabiedrības līdzdalība”. |
| 2. | Sabiedrības līdzdalība projekta izstrādē | Iebildumi un priekšlikumi nav saņemti. |
| 3. | Sabiedrības līdzdalības rezultāti | Iebildumi un priekšlikumi nav saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Finanšu un kapitāla tirgus komisija |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpildei nav ietekme uz pārvaldes funkcijām un institucionālo struktūru. |
| 3. | Cita informācija | Nav  |

Finanšu ministre D. Reizniece-Ozola

29.03.2016 11:35

931

I.Tuševs

67095441, Ignats.Tusevs@fm.gov.lv